Άντι Τούλσον

Ο **Άντριου Κεντ Τούλσον** (γεννήθηκε στις 19 Ιανουαρίου 1966) είναι Αμερικανός πρώην επαγγελματίας καλαθοσφαιριστής. Με ύψος 1,98 μέτρων, έπαιζε στις θέσεις του σούτινγκ γκαρντ και του σμολ φόργουορντ και έπαιξε κολεγιακό μπάσκετ στο Πανεπιστήμιο Μπρίγκαμ Γιανγκ.

## Πρώιμη ζωή και κολεγιακά χρόνια
Γεννημένος στο Σικάγο, ο Άντι Τούλσον ήταν το τέταρτο παιδί των Μπιλ και Ελέιν Τούλσον, ιδιοκτητών ενός φαρμακείου. Ο Μπιλ ήταν σπουδαστής οδοντιατρικής στην Οδοντιατρική Σχολή του Πανεπιστημίου Λογιόλα. Ο Άντι Τούλσον αποφοίτησε από το Λύκειο Τουίν Φολς στο Τουίν Φολς, στο Αϊντάχο, το 1984 και φοίτησε στο Πανεπιστήμιο Μπρίγκαμ Γιανγκ (BYU). Με ποσοστό ευστοχίας 50,3 %, ο Τούλσον ήταν ο τρίτος κορυφαίος σκόρερ στην ομάδα καλαθοσφαίρισης των BYU Κούγκαρς ως πρωτοετής (1984–85) με 8,5 πόντους ανά παιχνίδι και με 23 πόντους ως υψηλό χρονιάς σε μία τριπλή ήττα στην παράταση από το UTEP.. Από το 1985 έως το 1987, ο Τούλσον υπηρέτησε σε μία ιεραποστολή LDS στην Κονσεπσιόν της Χιλής.

Ως δευτεροετής (1987–88), συμμετείχε σε 32 αγώνες (22 εκκινήσεις ως βασικός), είχε μέσο όρο 6,0 πόντους και 2,8 ριμπάουντ και ευστοχούσε με 43,0% στα σουτ εντός πεδιάς. Ο Τούλσον βελτιώθηκε σε 15,3 πόντους ανά παιχνίδι και 6,6 ριμπάουντ ανά αγώνα σε 30 παιχνίδια (26 ενάρξεις στην αρχική πεντάδα) στην τριτοετή χρονιά του 1988-1989 και κέρδισε τρεις φορές τον τίτλου του Παίχτη της Εβδομάδας του WAC και τον τίτλο του Ακαδημαϊκού Παίχτη του WAC Έφτασε στο υψηλό σταδιοδρομίας του με 32 πόντους απένανντι στην Καλιφόρνια. Το καλοκαίρι του 1989, ο Τούλσον εργάστηκε ως ασκούμενος στο γραφείο του Αμερικανού γερουσιαστή Τζέιμς Α. Μακκλούρ στο Αϊντάχο.

Στην τελευταία του χρονιά 1989–90, ο Τούλσον είχε μέσο όρο 18,3 πόντους και 6,6 ριμπάουντ σε 30 αγώνες και ήταν στην πρώτη ομάδα των Ακαδημαϊκών Παναμερικανών. Από το 2012, ο Τούλσον εξακολουθεί να κατατάσσεται ως 3ος συνολικά σε ποσοστό τριπόντων 43,7 % στο BYU. Ο Τούλσον αποφοίτησε από το BYU με πτυχίο στις διεθνείς σχέσεις το 1990. Το 1999, ο Τούλσον απέκτησε το Μεταπτυχιακό πτυχίο του στις κοινωνικές επιστήμες στο Πανεπιστήμιο των Σάιρακιους.

## Επαγγελματική σταδιοδρομία
Ο Τούλσον δεν επιλέχθηκε στο ντραφτ του NBA του 1990, αλλά οι Σένταρ Ράπιντς Σίλβερ Μπούλετς της Continental Basketball Association (CBA) επέλεξαν τον Τούλσον στον πέμπτο γύρο ως την 81η συνολική επιλογή στο ντραφτ CBA του 1990. Ο Τούλσον υπέγραψε με τους Γιούτα Τζαζ ως ελεύθερος παίχτης την 1η Οκτωβρίου 1990 και έπαιξε 47 παιχνίδια με 15 εκκινήσεις ως βασικός ως σμολ φόργουορντ την περίοδο . Σε κάθε αγώνα είχε κατά μέσο όρο 2,9 πόντους, 1,4 ριμπάουντ, 0,7 ασίστ και 0,3 κλεψίματα. Ο Τούλσον έπαιξε 10 παιχνίδια για την Τελεμάρκετ Μπρέσια της 2ης Κατηγορίας Ιταλίας την χρονιά 1991–92.

Για την περίοδο 1992-1993, ο Τούλσον έπαιξε στο CBA με τους Τρι Σίτι Τσίνουκ. Στη συνέχεια έπαιξε στη Φεστίνα Ανδόρρα του Ισπανικού Πρωταθλήματος τη χρονιά 1993–94 και στην Αμγουέι Σαραγόσα Σαραγόσα του ίδιου πρωταθλήματος την περίοδο 1994–95. Ήταν μία επιλογή στον αγώνα All-Star του Ισπανικού Πρωταθλήματος το 1993, και επίσης συμμετείχε στον αγώνα All-Star της Ισπανίας το 1994 ως παίχτης ULEB.

Επιστρέφοντας στους Γιούτα Τζαζ για την χρονιά , ο Τούλσον έπαιξε 13 παιχνίδια, έχοντας κατά μέσο όρο 1,7 πόντους, 0,5 ριμπάουντ και 0,1 ασίστ πριν κοπεί στις 23 Ιανουαρίου 1996 Λίγο αργότερα, ο Τούλσον υπέγραψε με την ΑΕΚ του Ελληνικού Πρωταθλήματος. Στη συνέχεια, ο Τούλσον επέστρεψε στο Ισπανικό Πρωτάθλημα και έπαιξε δύο χρόνια με τη Φεστίνα Ζοβεντούτ από το 1996 έως το 1998. Ο Τούλσον ήταν μέλος της ομάδας πρωταθλήματος της Ζοβεντούτ την περίοδο 1996–97 στο Κύπελλο Ισπανίας. Για την χρονιά 1998–99, ο Τούλσον έπαιξε για το Μαρούσι του κορυφαίου ελληνικού πρωταθλήματος πριν κοπεί τον Ιανουάριο του 1999. Από τον Φεβρουάριο έως τον Απρίλιο του 1999, ο Τούλσον έπαιξε για τη Χιρόνα Γάβις του Ισπανικού Πρωταθλήματος. Στη συνέχεια υπέγραψε με την Αντέκο Εστουδιάντες του ίδιου πρωταθλήματος την επόμενη χρονιά και κόπηκε τον Νοέμβριο του 1999. Για την τελευταία του αγωνιστική περίοδο (2000–01), ο Τούλσον έπαιξε για την ομάδα του Ισπανικού Πρωταθλήματος Κασαδεμόντ Χιρόνα.

## Μετά την απόσυρση από την ενεργό δράση

### Προπονητική
Μετά την απόσυρση από την ενεργό δράση ο Τούλσον προσκλήθηκε πίσω στο BYU ως βοηθός προπονητή υπό τον Στιβ Κλίβελαντ. Οι κύριες αρμοδιότητες του Τούλσον ήταν η στρατολόγηση, οι ακαδημαϊκοί, η ανάπτυξη επιθετικών δεξιοτήτων και η προετοιμασία του παιχνιδιού. Ο Τούλσον θα υπηρετούσε ως βοηθός προπονητή από το 2001 έως το 2005.

### Αθλητικές μεταδόσεις
Το 2006 ο Τούλσον εντάχθηκε στον ραδιοφωνικό σταθμό KSL με τον Γκρεγκ Γρίμπελ για να μεταδίδουν τους αγώνες μπάσκετ της ομάδας του BYU στο ραδιόφωνο. Θα υπηρετούσε ως αναλυτής για εκπομπές στο KSL για 3 χρόνια (2006–2009) όταν θα αντικατασταθεί από τον Μαρκ Ντουράντ. Το 2007 ο Τούλσον άρχισε επίσης να μεταδίδει μερικούς τηλεοπτικούς αγώνες μπάσκετ για το τηλεοπτικό δίκτυο BYUtv Sports όπου έχει μεταδόσει παιχνίδια με τους Ντέιβ Μακκάν (2007, 2009–σήμερα), Τζάρομ Τζόρνταν (1 παιχνίδι το 2009), Κρις Τουίτι (2007) και Στιβ Μπράουν (2008). ). Το 2010 ο Τούλσον θα υπέγραφε συμβόλαιο με την Mtn. όπου έχει μεταδόσει παιχνίδια με τον Νταν Γκουτόβσκι και τον Πίτερ Γιανγκ. Αυτή τη στιγμή ζει στο Βανκούβερ της Πολιτείας Ουάσιγκτον.

## Προσωπική ζωή
Ο ξάδερφος του Άντι, ο Ράιαν είναι επαγγελματίας καλαθοσφαιριστής.

## Παραπομπές


## Εξωτερικοί σύνδεσμοι
* Προφίλ NBA.com
* Στατιστικά σταδιοδρομίας NBA
* Προφίλ Basketpedya.com
* Προφίλ Ισπανικού Πρωταθλήματος  (στα ισπανικά)
* Προφίλ Ιταλικού Πρωταθλήματος  (στα ιταλικά)
* Άντι Τούλσον

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές του NBA
Κατηγορία:Καλαθοσφαιριστές Κλαμπ Μπάσκετ Χιρόνα
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές ΜΚ Ανδόρα
Κατηγορία:Καλαθοσφαιριστές ΑΕΚ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας